המסלול האקדמי המכללה למנהל, לימודי המשך - קורס דירקטורים
לימודים > קורס ניהול > דירקטורים - המסלול האקדמי המכללה למנהל, המשך
הגעת לדף עם מידע על דירקטורים - המסלול האקדמי המכללה למנהל, המשך.
קורס דירקטורים במסלול האקדמי המכללה למנהל, לימודי המשך
יושבים ליד ההגה
תפקידם העיקרי של חברי הדירקטוריון בחברות וארגונים הוא לפקח על עובדי ההנהלה הבכירים ולוודא שהם פועלים בהתאם למדיניות המוצהרת והמחויבת של הפירמה, התאגיד או הגוף הציבורי. כמו כן, הם מחליטים על עקרונות המימון בחברה, על מדיניות השכר, על מינויים של מנכ"לים חדשים ועל פיטורין, במקרה הצורך. עליהם ליזום מהלכים, לקבל החלטות עסקיות, לנהל דיונים רלוונטיים, להתעדכן בדרישות הרגולציה ועוד.
בשל הסמכויות הרבות הניתנות להם במסגרת תפקידם, הדירקטורים נדרשים להיות בקיאים בחוקי האתיקה ובהיבטים משפטיים נוספים, וכדאי שיהיו בעלי הבנה מקיפה בעולם העסקים ובתחומים פיננסיים. המכון ללימודי המשך של המסלול האקדמי המכללה למנהל מציע קורס דירקטורים מקיף ועשיר, המיועד לבעלי תפקידים בכירים, למועמדים לתפקידי דירקטור ולאנשים המכהנים כדירקטורים בחברות פרטיות או ציבוריות. הקורס מתאים עבור אלה המעוניינים להרחיב את ההבנה התיאורטית והמעשית בהיבטים משפטיים, ניהוליים ופיננסיים, וניתן להזמינו כהכשרה לקבוצת עובדים בחברה.
במסגרת תכנית הלימודים, המשתתפים רוכשים כלים יעילים בתחומי החשבונאות, הכלכלה והעסקים, כניתוח דוחות כספיים וכניהול סיכונים. הם לומדים על כללי המסחר המשפטיים בשוק ההון, ודנים באירועים אקטואליים המשפיעים על המשק הישראלי והגלובאלי ועל ענף ההשקעות בארץ. כמו כן, הסטודנטים נפגשים עם דירקטורים בכירים במשק, מבינים כיצד יש לנהל ישיבות דירקטוריון ביעילות, מבדילים בין התנהלות הדירקטוריון בגופים ציבוריים ובין פעולתם בגופים פרטיים, לומדים כיצד לפרק או לסגור חברה מרצון ועוד.
קורס דירקטורים במכון ללימודי המשך של המסלול האקדמי המכללה למנהל, נלמד בהיקף של 60 שעות אקדמיות, ומתפרש על פני 12 מפגשים שבועיים, המתקיימים בשעות הערב.
כשירות לכהונת דירקטור
דירקטורים בחברה עירונית
מוסדות החברה ותפקידיהם
הקטנת החשיפה המשפטית
מבנה הדוח הכספי
חלוקת תפקידים והרחבת אחריות
יחסי הגומלין בין בעלי המניות למנהלים
מנהל התכנית לדירקטורים במכון ללימודי המשך, המסלול האקדמי המכללה למנהל, הוא בעל תואר שלישי בחשבונאות ומימון מטעם אוניברסיטת תל אביב. בעברו כיהן כדיקן בית הספר למנהל עסקים וראש המחלקה ללימודי חשבונאות במסלול האקדמי המכללה למנהל. כמו כן, הוא חיבר שלושה ספרים ופרסם מאמרים רבים. כיום הוא מכהן כיושב ראש ועדת ההשקעות וכדירקטור החיצוני של קופת הגמל "אינפיניטי".
לבוגרי הקורס שעמדו בהצלחה בדרישות המסלול ונכחו ב - 80% מהמפגשים, לכל הפחות, תוענק תעודת גמר מטעם המכון ללימודי המשך, המסלול האקדמי המכללה למנהל.
קראו גם על קורס דירקטורים במרכז הארץ
בוגרי תארים במסלול האקדמי המכללה למנהל זכאים לקבל 20% הנחה בשכר הלימוד בקורס. כמו כן, חברות הרושמות ארבעה עובדים למסלול הלימודים, זכאיות להנחה בגובה של 20%. במידה וירשמו עשרה עובדים ומעלה מאותה חברה, ייקבע מחיר מיוחד.
לפני 3 ימים, 17 שעות, 17 דקות
לפני 4 ימים, 1 שעות, 1 דקות